Atlanterhavsparken

miniatyr|Håndmating av fisk i den store saltvannstanken.

Atlanterhavsparken er et akvariumanlegg i Ålesund, og et av Nord-Europas største saltvannsakvarier. Akvariet ligger på Tueneset ved Skarbøvika, helt ut mot havet i bydelen Hessa, ca. tre km fra Ålesund sentrum. 

Atlanterhavsparken ble åpnet 15. juni 1998 av det norske kongeparet under 150-årsjubileet til Ålesund. Byggekostnadene ble kalkulert til 65,5 millioner kroner. Over 140.000 mennesker besøkte det nye akvariet i åpningsåret. Etter flere år med dårlige besøkstall, var tallet igjen oppe i 140.000 i 2017.  

I tillegg til flere landskapsakvarier med vindusåpninger på mellom sju og ni meter i bredde, har Atlanterhavsparken en 36 meter lang og 17 meter bred akvarietank. Vannet til tanken er ufiltrert og pumpes direkte fra sjøen like utenfor akvariet, på 45 meters dyp. Tankens vindusåpning er 18 meter bred og 4 meter høy. Atlanterhavsparken har også oterbasseng, selbasseng med stenkobber og pingvinanlegg med humboltpingvin. 

Atlanterhavsparken, NTNU og Møreforsking signerte i 2018 en samarbeidsavtale som skal gjøre akvariet til Norges nasjonale akvarium og marint vitensenter.

 Referanser 

Kategori:Byggverk i Ålesund
Kategori:Offentlige akvarier i Norge
Kategori:Etableringer i 1998
Kategori:Dyreparker i Norge
Kategori:Kultur i Ålesund
Kategori:Næringsliv i Møre og Romsdal
Kategori:Severdigheter i Møre og Romsdal